กังวลโอไมครอนระบาดหนัก!ดาวโจนส์ปิดร่วง/น้ำมันลง/ทองบวก
หุ้นดาวโจนส์ปิดร่วง 320.04 จุด กังวล"โอไมครอน" ระบาดหนัก ด้านราคาน้ำมันลง 38 เซนต์ ขณะที่ทองคำ บวก 3.50 ดอลลาร์
14 ธ.ค. 2564

ดัชนีเฉลี่ยอุตสาหกรรมดาวโจนส์ปิดที่ 35,650.95 จุด ลดลง 320.04 จุด หรือ -0.89%, ดัชนี เอสแอนด์พี 500 ปิดที่ 4,668.97 จุด ลดลง 43.05 จุด หรือ -0.91% และดัชนี แนสแดค ปิดที่ 15,413.28 จุด ลดลง 217.32 จุด หรือ -1.39%ดัชนีดาวโจนส์ตลาดหุ้นนิวยอร์กปิดร่วงลงกว่า 300 จุดเมื่อวันที่ 13 ธ.ค. นักลงทุนวิตกกังวลเกี่ยวกับการแพร่ระบาดของไวรัสโควิด-19 สายพันธุ์โอไมครอน โดยล่าสุดอังกฤษยืนยันพบผู้เสียชีวิตจากไวรัสโอไมครอนรายแรกในประเทศ และเตือนว่าอังกฤษกำลังเผชิญกับการแพร่ระบาดระลอกใหญ่ของไวรัสสายพันธุ์ดังกล่าวสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนมกราคม ลดลง 38 เซนต์ ปิดที่ 71.29 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนกุมภาพันธ์ ลดลง 76 เซนต์ ปิดที่ 74.39 ดอลลาร์ต่อบาร์เรลราคาทองคำโคเม็กซ์งวดส่งมอบเดือนกุมภาพันธ์ เพิ่มขึ้น 3.50 ดอลลาร์ ปิดที่ 1,788.30 ดอลลาร์ต่อออนซ์